b'\n_START_ARTICLE_\nGrb Ob\xc4\x8dine \xc5\xbdiri\n_START_PARAGRAPH_\nGrb Ob\xc4\x8dine \xc5\xbdiri je upodobljen na \xc5\xa1\xc4\x8ditu poznogotskega stila, sanitske oblike. \xc5\xa0\xc4\x8dit ima dve polji, ki ju po sredini horizontalno deli srebrna valovnica s petimi vali. V zgornjem zelenem polju so trije bukovi (fagus sylvatica) \xc5\xbeiri, razporejeni v trikotnik. Dva sta narisana vzporedno z zgornjim robom, tretji pa je med njima nekoliko ni\xc5\xbeje. V spodnjem polju je na modri podlagi narisan zlati lintvern z razprostrto perutjo in enkrat zaobrnjenim pu\xc5\xa1\xc4\x8di\xc4\x8dastim repom._NEWLINE_Zlati trak, s katerim je obrobljen \xc5\xa1\xc4\x8dit, lahko slu\xc5\xbei le kot grbovni okras.'